بولود قاراچورلو (سهند)-ین حیاتی و یارادیجیلیغی
بولود قاراچورلو (سهند)-ین حیاتی و یارادیجیلیغی
"طالعییمه سن باخ! دوشونجهلریم یاساق، دویغولاریم یاساق!.."
گونئی آذربایجان ادبییّاتینین گؤرکملی سیمالاری آراسیندا یئر آلان قلم صاحیبلریندن بیری ده بولود قاراچورلودور. هله سووئتلر زامانیندان هم آرازین او تاییندا، هم ده بو تاییندا سهند لقبی ایله مشهور اولان شاعیر ادبییّات خزینهمیزه گؤزل نومونهلر بخش ائتمیشدیر.
بولود قاراچورلو سهند 1926-جی ایلده ماراغا شهرینده آنادان اولموشدور. شاعیرین اصلی قاراچورلو طایفاسینا منسوب ایدی. قدیم یازیلی قایناقلارا گؤره، گؤیتورک دؤولتینی یارادان ایکی طایفا خوصوصی قیلینج بوراخیردی. هر طایفا دا ایستحصال ائتدیگی قیلینجا اؤز آدینی وئرمیشدی. طایفالاردان بیرینین آدی "بیلگه تکینی" ،دیگری ایسه "قاراچوری" ایدی. هر ایکی طایفا طرفیندن بوراخدیقلاری قیلینجین اوستونده اؤز نیشانی خوصوصی شکیلده حک اولونوردو. او زامان گؤیتورک ایمپئرییاسینین سرحدلری آذربایجانی دا احاطه ائدیردی. سهندین نسلی ده گؤیتورکلری یارادان همین قاراچوری طایفاسینا گئدیب چیخیر. عاییلهسیندن بحث ائدن سهند دئییردی کی، آتاسی "اَیری-اویرو بیر خطله اؤز آدینی جیزمالاردی، طایفادا آغ-قارادان باشی چیخان تکجه آناسی ایدی کی، او دا دوز-غلط، فقط قوران اوخویاردی". بونونلا بئله، والیدئینلری اونا بؤیوک بیر مکتب اولموش، آتا و آناسینین حئکایتلری یادداشینا هوپموش، اونون موکمّل بیر شخص کیمی یئتیشمهسینده اؤنملی رول اوینامیشدی.
آردینی اوخو/ Ardını oxu
azb_Arab azb_Arab azb_Arab azb_Arab azb_Arab azj_Latn